Document ID: 32009R0889

KOMISSION ASETUS (EY) N:o 889/2009,
annettu 25 päivänä syyskuuta 2009,
neuvoston asetuksen (EY) N:o 73/2009 muuttamisesta sekä neuvoston asetuksessa (EY) N:o 1782/2003 säädettyjen tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja asetuksessa (EY) N:o 73/2009 säädettyjen yhtenäisen pinta-alatuen järjestelmän vuotuisten kokonaismäärärahojen sekä siirtymäkauden hedelmä- ja vihannestukien ja erityistuen talousarviomäärärahojen enimmäismäärien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 64 artiklan 2 kohdan ja 70 artiklan 2 kohdan,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (2) ja erityisesti sen 8 artiklan 2 kohdan, 69 artiklan 3 kohdan, 87 artiklan 3 kohdan, 123 artiklan 1 kohdan sekä 128 artiklan 1 kohdan toisen alakohdan ja 2 kohdan toisen alakohdan,
sekä katsoo seuraavaa:
(1)
Asetuksen (EY) N:o 73/2009 liitteessä IV vahvistetaan kullekin jäsenvaltiolle enimmäismäärät, joita jäsenvaltiossa kalenterivuonna myönnettävien suorien tukien kokonaismäärät eivät saa ylittää.
(2)
Espanja on sokerikiintiönsä pienentämisen vuoksi ryhtynyt vuonna 2009 soveltamaan asetuksen (EY) N:o 73/2009 IV osaston 1 luvun 7 jaksossa säädettyä tukea sokerijuurikkaan ja -ruo'on tuottajille. Sen vuoksi kyseisen asetuksen liitteessä IV Espanjalle vahvistettuja enimmäismääriä olisi tarkistettava.
(3)
Asetuksen (EY) N:o 73/2009 146 artiklan 1 kohdan ensimmäisen alakohdan mukaan asetus (EY) N:o 1782/2003 kumotaan 1 päivästä tammikuuta 2009 alkaen. Eräitä sen säännöksiä sovelletaan kuitenkin vielä vuonna 2009.
(4)
Niiden jäsenvaltioiden osalta, jotka panevat vuonna 2009 täytäntöön asetuksen (EY) N:o 1782/2003 III osastossa säädetyn tilatukijärjestelmän, olisi vahvistettava kullekin mainitun asetuksen 66-69 artiklassa tarkoitetulle tuelle talousarviomäärärahojen enimmäismäärät vuodeksi 2009 mainitun asetuksen III osaston 5 jakson 2 luvussa vahvistetuin edellytyksin.
(5)
Niiden jäsenvaltioiden osalta, jotka käyttävät vuonna 2009 asetuksen (EY) N:o 1782/2003 70 artiklassa ja asetuksen (EY) N:o 73/2009 87 artiklassa säädettyä vaihtoehtoa, olisi vahvistettava talousarviomäärärahojen enimmäismäärät tilatukijärjestelmän ulkopuolelle jääville suorille tuille vuodeksi 2009.
(6)
Selkeyden vuoksi on aiheellista julkaista tilatukijärjestelmän vuoden 2009 talousarviomäärärahojen enimmäismäärät sen jälkeen, kun asetuksen (EY) N:o 1782/2003 66-70 artiklassa ja asetuksen (EY) N:o 73/2009 87 artiklassa tarkoitetuille tuille vahvistetut enimmäismäärät on vähennetty asetuksen (EY) N:o 73/2009 liitteessä VIII olevista enimmäismääristä.
(7)
Olisi vahvistettava vuotuiset kokonaismäärärahat vuodeksi 2009 asetuksen (EY) N:o 73/2009 123 artiklan 1 kohdan mukaisesti niiden jäsenvaltioiden osalta, jotka panevat vuonna 2009 täytäntöön mainitun asetuksen V osaston 2 luvussa säädetyn yhtenäisen pinta-alatuen järjestelmän.
(8)
Selkeyden vuoksi on aiheellista julkaista niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2009 näiden jäsenvaltioiden toimittamien tiedonantojen perusteella asetuksen (EY) N:o 73/2009 126 artiklan mukaisen erillisen sokerituen myöntämistä varten.
(9)
Selkeyden vuoksi on aiheellista julkaista niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2009 näiden jäsenvaltioiden toimittamien tiedonantojen perusteella asetuksen (EY) N:o 73/2009 127 artiklan mukaisen erillisen hedelmä- ja vihannestuen myöntämistä varten.
(10)
Niiden jäsenvaltioiden osalta, jotka soveltavat yhtenäisen pinta-alatuen järjestelmää, olisi asetuksen (EY) N:o 73/2009 128 artiklan 1 ja 2 kohdan mukaisesti vahvistettava näiden jäsenvaltioiden toimittamien tiedonantojen perusteella talousarviomäärärahojen enimmäismäärät siirtymäkauden hedelmä- ja vihannestukiin vuodeksi 2009.
(11)
Olisi vahvistettava asetuksen (EY) N:o 73/2009 III osaston 5 luvussa säädettyä erityistukea koskevien talousarviomäärärahojen enimmäismäärät vuodeksi 2009 niiden jäsenvaltioiden osalta, jotka myöntävät kyseistä tukea mainitun asetuksen 72 artiklan 4 kohdan perusteella, näiden jäsenvaltioiden toimittamien tiedonantojen perusteella.
(12)
Sen vuoksi asetusta (EY) N:o 73/2009 olisi muutettava.
(13)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 73/2009 liitteessä IV olevat Espanjaa koskevat vuoden 2009 ja sitä seuraavien vuosien määrät seuraavasti:
”2009
:
5 043,7
2010
:
5 038,4
2011
:
5 021,0
2012
:
5 032,8”
2 artikla
1. Asetuksen (EY) N:o 1782/2003 66-69 artiklassa tarkoitetut talousarviomäärärahojen enimmäismäärät vuodeksi 2009 vahvistetaan tämän asetuksen liitteessä I.
2. Asetuksen (EY) N:o 1782/2003 70 artiklan 2 kohdassa ja asetuksen (EY) N:o 73/2009 87 artiklan 3 kohdassa tarkoitetut talousarviomäärärahojen enimmäismäärät vuodeksi 2009 vahvistetaan tämän asetuksen liitteessä II.
3. Asetuksen (EY) N:o 73/2009 III osastossa tarkoitetut tilatukijärjestelmän talousarviomäärärahojen enimmäismäärät vuodeksi 2009 vahvistetaan tämän asetuksen liitteessä III.
4. Asetuksen (EY) N:o 73/2009 123 artiklan 1 kohdassa tarkoitetut vuotuiset kokonaismäärärahat vuodeksi 2009 vahvistetaan tämän asetuksen liitteessä IV.
5. Asetuksen (EY) N:o 73/2009 126 artiklan 1 kohdassa tarkoitetut Tšekille, Latvialle, Liettualle, Unkarille, Puolalle, Romanialle ja Slovakialle erillisen sokerituen myöntämistä varten käytettäväksi osoitettavien varojen enimmäismäärät vuodeksi 2009 vahvistetaan tämän asetuksen liitteessä V.
6. Asetuksen (EY) N:o 73/2009 127 artiklan 1 kohdassa tarkoitetut Tšekille, Unkarille, Puolalle ja Slovakialle erillisen hedelmä- ja vihannestuen myöntämistä varten käytettäväksi osoitettavien varojen enimmäismäärät vuodeksi 2009 vahvistetaan tämän asetuksen liitteessä VI.
7. Asetuksen (EY) N:o 73/2009 128 artiklan 1 ja 2 kohdan toisessa alakohdassa tarkoitetut talousarviomäärärahojen enimmäismäärät vuodeksi 2009 vahvistetaan tämän asetuksen liitteessä VII.
8. Asetuksen (EY) N:o 73/2009 69 artiklan 3 kohdassa tarkoitetut talousarviomäärärahojen enimmäismäärät vuodeksi 2009 vahvistetaan tämän asetuksen liitteessä VIII.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä syyskuuta 2009.

Labels: 5
6